ইন ইয়র হাউজ ৬
ইন ইয়র হাউজ (এছাড়াও ইন ইয়র হাউজ: রেজ ইন দ্য কেজ অথবা ইন ইয়র হাউজ ৬ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি ইন ইয়র হাউজ কালানুক্রমিকের অধীনে প্রচারিত ষষ্ঠ অনুষ্ঠান ছিল। এই অনুষ্ঠানটি ১৯৯৬ সালের ১৮ই ফেব্রুয়ারি তারিখে মার্কিন যুক্তরাষ্ট্রের কেন্টাকির লুইভিলের লুইভিল গার্ডেনসে অনুষ্ঠিত হয়েছে। প্রাক-প্রদর্শনে চারটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রেট হার্ট ডাব্লিউডাব্লিউএফ চ্যাম্পিয়নশিপ ম্যাচে ডিজেলকে পরাজিত করেছে। অন্যান্য শীর্ষস্থানীয় ম্যাচে, শন মাইকেলস ডাব্লিউডাব্লিউএফ চ্যাম্পিয়নশিপের প্রতিদ্বন্দ্বী নির্ধারণের জন্য আয়োজিত একক ম্যাচে ওয়েন হার্টকে এবং ক্রাই বেবি ম্যাচে রেজর রামোন দ্য ১–২–৩ কিডকে পিনফলের মাধ্যমে পরাজিত করেছে।